NaiveNeuron/SloPal huggingface dataset:
Hrnčiar, Andrej, podpredseda NR SR (2018-03-14):
Prosím, prezentujme sa a hlasujme. (Hlasovanie.) Prítomných 108, za 20, proti 45, zdržalo sa 34, nehlasovali 9. Konštatujem, že tento pozmeňujúci návrh sme neschválili.
Matovič, Igor, podpredseda vlády a minister financií SR (2021-10-21):
Čiže, vážený pán Faič, uvedomujeme si, že reforma verejnej správy je veľmi komplexnou témou a dotýka sa života nás všetkých. Verte, že naším hlavným cieľom pri príprave reformy je zvýšenie kvality služieb, ktoré verejná správa poskytuje občanom. Na základe programového vyhlásenia vlády bola zriadená komisia pre reformu verejnej správy, ktorej úlohou je v rámci prípravy podkladov pre reformu verejnej správy posúdiť možnosti zmeny územného, územnosprávneho členenia. Uvedomujúc si závažnosť tejto témy a zmeny, preto komisia najskôr na základe relevantných údajov zanalyzuje možnosti a prípadný návrh zmeny územnosprávneho členenia bude predložený na diskusiu verejnosti, ako aj stavovským organizáciám samosprávy. Zároveň vás chcem uistiť, že takáto vážna, závažná zmena bude pred schválením prerokovaná aj s opozičnými stranami vzhľadom na to, že tak významná reforma by mala získať čo najväčšiu podporu relevantných politických strán. Ďakujem za pozornosť, skončil som. To je odpoveď v mene predsedu vlády pre vás.
M. Lukša, poslanec: (2009-02-11):
Predmetný vládny návrh bol doručený poslancom Národnej rady s tým, že vláda požiadala prerokovať tento vládny návrh prostredníctvom skráteného legislatívneho konania. Predseda Národnej rady posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho na rokovanie 32. schôdze Národnej rady. Ako spravodajca Národnej rady Slovenskej republiky k tomuto prvému čítaniu si osvojujem stanovisko, že predmetný návrh spĺňa z formálnoprávnej stránky všetky náležitosti  návrhu zákona uvedené v § 67 a § 68 zákona Národnej rady o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú spoločenskú problematiku, ktorú je potrebné upraviť spôsobom, ako sa navrhuje v predmetnom návrhu. Ďakujem. Skončil som. Pán predsedajúci, otvorte rozpravu.
Grendel, Gábor, podpredseda NR SR (2022-12-07):
Tri faktické poznámky na vystúpenie pána poslanca Svrčeka. Ako prvý vystúpi s faktickou poznámkou pán poslanec Suja.
Simon, Zsolt, poslanec NR SR (2013-01-30):
Ďakujem pekne. Pán kolega Záhumenský, som rád že súhlasíte so mnou, že poľovný lístok by mohol byť celoživotný. A beriem to ako akúsi dobrú správu, že snáď strana SMER – SD zmení toto ustanovenie a pre poľovníkov bude platiť, že nebude treba každý rok chodiť pre kvalifikačný dokument poľovného lístku a bude to platiť na celý život. A keď sme pri poľovnom revíre Svodín. Poľovný revír Svodín je z prevažnej časti na pozemkoch vlastníkov, a nie na pozemkoch štátu. Keby ste takýto revír dali do režimu „vyhradené“ alebo do toho, ako to pán minister navrhuje, tak v tej chvíli by ste šliapali po právach vlastníkov v tomto poľovnom revíri. Preto treba povedať, že tam, kde štát vie byť vlastníkom poľovného revíru a vie zriadiť poľovný revír a má nadpolovičnú väčšinu, takýto vyhradený revír má byť len na takom území, nie na území vlastníkov. A toto je explicitný príklad, ako by ste porušovali vlastnícke práva. No, pán kolega Galko, ja viem, že pán prezident nepotrebuje svoj vyhradený poľovný revír, lebo na Slovensku máme ešte aj vojenské obvody, kde sú poľovné revíry v kompetencii ministerstva obrany. A pre pána prezidenta ako vrchného veliteľa ozbrojených síl tento priestor je tam daný k dispozícii. Ďakujem.
Puci, Róbert, poslanec NR SR (2014-07-09):
Pán predseda, dajte, prosím, hlasovať o návrhu pánov poslancov Freša, Hubu, Kaníka a Viskupiča vrátiť návrh zákona jeho navrhovateľovi na dopracovanie.
Paška, Pavol, predseda NR SR (2012-10-26):
Zapnite, prosím vás, pána poslanca Novotného.
Frešo, Pavol, poslanec NR SR (2014-11-25):
Áno, ten aktuálny bod č. 9, aby sme o ňom hlasovali pred, vlastne pred hlasovaním o vládnom návrhu o štátnom rozpočte. (Reakcia predsedajúcej.) Áno, že aby sme to posunuli skrátka na budúci týždeň, aby sa vytvoril priestor na jednania.
Kučera, Karol, poslanec NR SR (2023-05-24):
Ďakujem pekne za slovo. Vážení kolegovia, predkladáme novelu zákona o príspevku športovému reprezentantovi. Tento zákon vznikol v roku 2015 a je určený vlastne pre našich najlepších reprezentantov, olympionikov, ktorí nás reprezentovali roky, teda dôstojne aby v nejakom vo svojom dôchodkovom veku mohli, samozrejme, nejak, nejak dôstojne žiť svoj život. Symbolicky vlastne je to dnes aj, si myslím, namieste, pretože je tu vzácna návšteva, je tu viceprezident Medzinárodného olympijského výboru pán Samaranch, takže celkom to aj vyšlo na dnešný deň. Je to taká, si myslím, že novela, ktorá zrovnoprávňuje aj to, čo sme tu včera schválili, a to je valorizácia dôchodkov, aj keď toto je vlastne valorizácia určitého príspevku, ktorý vlastne nejakých sedem až osem rokov od svojho vzniku, teda keď to vzniklo 2015, nebol valorizovaný a tým by vlastne celá tá novela ten zmysel tej, tohto zákona zanikol, ak by sme k tomu dnes nepristúpili. Čiže ustanovujeme určité automatické valorizovanie. Pôvodne boli tie sumy jak keby určené a hovorím, že neboli valorizované roky, takže teraz je zmysluplnejšie to naviazať na priemernú mzdu, ktorá vlastne sa každoročne mení, a tým pádom by automaticky sa tento príspevok aj menil takisto alebo valorizoval, keď, keď sa to dá takto povedať. Jedná sa len zhruba o desiatky takýchto úspešných reprezentantov, čiže nemá to nejaký zásadný vplyv na štátny rozpočet. Je tam k tomu správa vlastne aj z ministerstva financií, myslím, takže poprosím o podporu tohto zákona v prvom čítaní. Samozrejme, vieme sa baviť o detailoch, nastavení tej výšky, možno nejakých kritériách, ktoré možno by sa tiež mohli updatovať, takže zatiaľ toľko k tomu za mňa. Ďakujem pekne.
Cicoň, Antonín, poslanec NR SR (2013-12-11):
Ďakujem za slovo, pani predsedajúca. Janko, ja som si pozorne vypočul tvoje vystúpenie. A môj osobný názor je taký, že správa aj keď prešla určitým zoštíhlením oproti minulým rokom, aj tak je dosť rozsiahla. To nehovorím, že nie je kvalitná, je kvalitne vypracovaná. A myslím, že tieto body, ktoré ty si tam požadoval, je to otázka pohľadu. A osobne si nemyslím, ako práca s verejnosťou, podrastový a výberkový spôsob, ktoré, samozrejme patria do toho lesníckeho života, že sú také dôležité, aj keď, tak nič by sa nestalo, keby tam boli. K tomu mimoriadnemu odvodu štátnych lesov do štátneho rozpočtu. Vieš dobre, že všetky neštátne lesy a lesnícke subjekty platia nájom svojim zriaďovateľom. Nevidím dôvod, prečo by nemali platiť aj štátne lesy nejaký podiel do štátneho rozpočtu. Skôr vidím rezervy v slabom čerpaní eurofondov, kde si myslím, že sú určité rezervy. A ako rekonštrukcia ciest, nákup nových mechanizmov, ozdravné opatrenia, rekonštrukcia budov, určite by sa to dalo využiť cez tento inštitút. A tam by som sa skôr zameral. Za čo sa ti chcem ale poďakovať, je to, že si spomenul tú našu hůlku, ktorú nám závidí celý svet, našu taxáciu, ktorá prechádza v súčasnosti krízou. A treba asi rovno povedať, že za týchto podmienok nie je možné vypracovať kvalitné plány, a preto by som chcel aj pána ministra poprosiť, aby sa touto otázkou začal zaoberať. Ďakujem.
Sulík, Richard, predseda NR SR (2011-07-06):
Ďakujem. Poprosím spoločného spravodajcu z výboru pre hospodárstvo, výstavbu a dopravu poslanca Jozefa Mikuša, aby informoval Národnú radu o výsledku prerokovania správy vo výboroch. Nech sa páči.
Marcinčin, Anton, poslanec NR SR (2011-09-08):
Ďakujem pekne. Chcem povedať, že 1 800, zhruba 1 800 lekárni na Slovensku je jasným dôkazom, že ide o veľmi zaujímavý a ziskový obchod, v ktorom – ako vieme – sa točia miliardy, veľké peniaze. Obava z monopolizácie akéhokoľvek odvetia je, samozrejme, namieste. Je oprávnená, je pochopiteľná. Ale vo všeobecnosti poznáme minimálne dva inštitúty, ktoré zabraňujú zneužívaniu monopolného alebo oligopolného postavenia na trhu. Vo všeobecnosti sú to regulačné úrady a Protimonopolný úrad. V tomto konkrétnom príklade však sa stačí pozrieť na Českú republiku, kde majú podobnú legislatívu a kde nedošlo ku žiadnemu krachu lekární. A, naopak, funguje tam asi 2 300 lekární. Relatívne omnoho menej, keďže ide asi o dvojnásobne väčší štát, než je Slovensko. A skôr to asi hovorí o tom, že nedošlo k úbytku, nedošlo k nejakému zneužívaniu postavenia na trhu. Pravdepodobne je ten trh efektívnejší a vystačí si s menším počtom lekární. Asi už to nie je až tak veľmi ziskový obchod, ako je to na Slovensku. Preto si myslím, že je veľmi správne, ak sa poučíme od takýchto štátov. A tie obavy nato, aby sme ich vyvrátili, nato existujú iné inštitúty, ktoré sa dajú použiť. Ďakujem pekne.
M. Hort, podpredseda NR SR: (2007-11-27):
A druhý citát je od prof. Sváka, ktorý hovorí o tom, a to je učebnica práva v 1. semestri právnikov, ktorí sa učia na Slovensku: „Svojím podpisom pod zákon predseda parlamentu preberá zodpovednosť za totožnosť textu právneho predpisu s tým, čo naozaj aj v parlamente bolo schválené.“ Reakcia pána podpredsedu Číža bola slovami „humbug, cirkus, mrhanie peňazí“. Takúto neúctu k Ústave Slovenskej republiky a zachovávaniu a dodržovaniu práva má jeden podpredseda Národnej rady. To je veľmi smutné, priatelia, veľmi. Ďakujem.
M. Hort, podpredseda NR SR: (2008-07-03):
Ak si myslíte, že konám v rozpore s čímkoľvek alebo s rokovacím poriadkom, určite ma nemôžete upodozrievať, že by som vám chcel brať čas. Vy dobre viete, že ako navrhovateľ sa môžete prihlásiť kedykoľvek po sebe viackrát. Ale ak táto Národná rada prijala, že po vystúpení pána poslanca Mikloška, ktorého vystúpenie bolo prerušené 19.00 hodinou, a potom prišiel procedurálny návrh pani poslankyne Laššákovej, ktorý sme rešpektovali na základe schválenia v tejto Národnej rade v pléne, tak každý ďalší vystupujúci má 10 minút. Takto som tomu porozumel aj po dohode s pánom predsedom Paškom. Aj som o tom informoval aj pána poslanca Bauera, aj ďalších, ktorí by sa prihlásili do rozpravy ústne, že po vystúpení pána poslanca Mikloška každý už má iba 10 minút tak, ako to navrhovala predsedníčka poslaneckého klubu strany SMER a bolo to tu schválené. Ja nevidím, prečo by ste mali mať pocit, že vám nejakým spôsobom ubližujem. A navyše, vy ako navrhovateľ sa naozaj môžete prihlásiť kedykoľvek. Ja nevidím rozdiel vo vystúpení v rozprave, ak je obmedzený čas na 10 minút schválený Národnou radou, či vystupuje navrhovateľ alebo poslanec, alebo člen vedenia parlamentu. Neviem si to v tom rokovacom poriadku inak prečítať. Ďakujem za porozumenie. Prihlásil sa teraz do rozpravy pán podpredseda Národnej rady Číž. Nech sa páči.
Sulík, Richard, podpredseda vlády a minister hospodárstva SR (2021-06-24):
Tak áno, alebo nie, aby som sa k tomu vyjadril? Štyri minúty. (Reakcie z pléna.)
P. Paška, predseda NR SR: (2008-11-05):
(Hlasovanie.) 135 prítomných, 114 za, 14 proti, 7 sa zdržalo. Máme súhlas, pán spravodajca. Budeme hlasovať aj o návrhoch, ktoré odzneli v rozprave.
P. Hrušovský, predseda NR SR: (2004-03-17):
D. Bollová, poslankyňa: Ďakujem, pán predseda. Pán minister, musím sa zastať pána predkladateľa, pána kolegu Maxona, ktorý hovoril, že v stanovisku vlády je veľmi veľa chýb. Vy ste povedali, že len niektoré. Je ich tam 14, tých pravopisných, ale ak by vaša práca mala také nepodstatné chyby, ako sú v stanovisku, tak určite by k dnešnej situácii neprišlo. Svojím vystúpením ste potvrdili, že skutočne máte vlastnosti, ktorými som vás označila. Vaše citácie z renomovaných médií, ktoré nás a vás chvália, sú pre situáciu na Slovensku neprijateľné. Prečo neuvádzate údaje, ktoré hovoria, že dôsledkom i vami presadzovanej antisociálnej politiky je morálny úpadok našej spoločnosti, rast narkománie, kriminality, počtu samovrážd, bezdomovcov a tak ďalej! Vy ste minister financií na Slovensku, ktoré vašou zásluhou chudobnie, upadá, ľudia sú nespokojní. Naša vlasť stráca vzdelancov. Národ zabúda čítať, lebo nemá na knihy, Rómovia rabujú, lebo nemajú čo jesť! Čo by sa malo stať, aby ste sa spamätali a zapochybovali o svojej výnimočnosti, potlačili svoju ambicióznosť a odišli, pán minister? Pretože pre väčšinu národa stelesňujete jeho biedu a nešťastie. Vystúpenia opozície tlmočili skutočnosť a žiadne vaše teoretické argumentácie ju nenapravia, ak si neuvedomíte, že vaše činy nemajú nádej na úspech. Ani vaše vystúpenie, ako ste sa presvedčili, sa nestretlo so záujmom poslucháčov. Pán minister, pán poslanec Banáš vás prirovnal ku Kristovi. Myslím, že je to bohorúhačstvo. Zároveň však dodávam, že Kristus, pán minister, bol ukrižovaný.
L. Gyurovszky, minister výstavby a regionálneho rozvoja SR: (2003-11-06):
K zmenám dochádza v oblasti výkonu činnosti súčasne okresnými úradmi, kde sa navrhuje, aby činnosti súvisiace s overovaním úplnosti náležitostí k žiadosti o poskytnutie podpory a jej odstúpením Štátnemu fondu rozvoja bývania boli presunuté na obce v sídlach okresov. V rámci rokovaní výborov bolo navrhnuté, aby v prípade okresu Košice - okolie tento výkon prešiel na mesto Moldava nad Bodvou. S týmto návrhom ministerstvo a vláda súhlasí. Na výkon kontrolnej činnosti sa navrhuje presun na štátnu správu pre územné plánovanie, stavebný poriadok a bývanie, ktorá sa zriaďuje osobitným zákonom. Dôvodom na tento presun je požiadavka na výkon kontroly vynakladanej na štátne prostriedky štátnymi inštitúciami. Na záver by som vám chcel poďakovať za prerokovanie návrhu zákona a chcem vás požiadať o podporu. Ďakujem za pozornosť.
Blanár, Juraj, podpredseda NR SR (2022-05-20):
Dobré ránko. Takže môžeme pokračovať. Navrhovateľ avizovaného vládneho návrhu pán minister financií a podpredseda vlády Igor Matovič je prítomný, udeľujem mu aj slovo, aby tento návrh uviedol. Nech sa páči.
Nicholsonová, Lucia, podpredsedníčka NR SR (2016-06-07):
S reakciou na faktické poznámky, pán poslanec Kollár. Nech sa páči.
Gibalová, Monika, poslankyňa NR SR (2014-03-18):
Ja by som veľmi krátko chcela reagovať. Áno, vidím problém v ceste peňazí za klientom, resp. pacientom alebo pacientom – klientom, ale vidím tu ďalší problém, ktorý som v rozprave opomenula, že mám taký pocit, že práve preto, že je to taká ústretová dohoda ministerstva jedného, druhého voči zdravotným sestrám v zariadeniach sociálnych služieb, môžem iba tušiť ďalší dôvod a to je možno otázka na pani ministerku, lebo ona viac so sestrami hovorila a rokovala, či náhodou to nie je tak, že zariadenia sociálnych služieb sa vehementne bránia tomu, aby agentúry alebo licencované sestry externe prichádzali do tých zariadení. Ja mám dojem, že aj toto je jeden dôvod, prečo je taký tlak na to, aby sa zazmluvňovali sociálne zariadenia so zdravotnými poisťovňami, a opakujem, stále to považujem za plytvanie peniazmi a dvojitý systém. Ďakujem.
Beluský, Martin, poslanec NR SR (2021-11-30):
Ďakujem za slovo, pán podpredseda. Vážené panie poslankyne, páni poslanci, teda pani poslankyňa, páni poslanci, dovoľte mi, aby som uviedol návrh zákona, ktorým sa mení a dopĺňa zákon č. 135/1961 Zb. o pozemných komunikáciách, tzv. cestný zákon, za politickú stranu Kotlebovci – Ľudová strana Naše Slovensko. Cieľom tohto predloženého legislatívneho návrhu je ochrana obyvateľov miest a obcí pred zvýšeným hlukom z diaľnic a rýchlostných ciest a tým zníženie negatívnych dôsledkov dlhodobého pôsobenia hluku cestnej premávky na ľudský organizmus. Tento návrh zákona je v súlade s ústavou, je v súlade s dohovormi aj s inými zákonmi. Má negatívny dopad na štátny rozpočet a viacej uvediem v rozprave, do ktorej sa hlásim ako prvý.
Šedivcová, Viera, poslankyňa NR SR (2013-10-29):
Prosím, pán predsedajúci, dajte hlasovať o návrhu zákona ako celku so stanoviskom gestorského výboru schváliť. (Reakcia z pléna.)
Šofranko, Mária, poslankyňa NR SR (2022-03-23):
Ďakujem za slovo. Vidím, že nás zaujala spoločná osobitná oblasť, ktorú považujeme za naliehavú, a to je oblasť duševného zdravia detí. V dôsledku pandémie, dlho zatvorených škôl či izolácie detí nám, samozrejme, rapídne narástol počet detí so psychickými problémami a duševnými poruchami. Ja verím, že na najbližšej schôdzi sa nám podarí už zvoliť novú komisárku pre deti a verím, že táto oblasť bude jej prioritou, pretože tak ako ste spomínali, dieťa nemôže čakať na vyšetrenie u pedopsychiatra dlhšie ako šesť mesiacov. Za šesť mesiacov sa toho môže udiať veľmi veľa a môže to skončiť tragicky. Verím, že nám všetkým záleží na ochrane práv detí a verím, že sa dokážeme dohodnúť na jednom mene, na novom kandidátovi, komisárku pre deti. Ďakujem pekne.
Paška, Pavol, predseda NR SR (2014-01-31):
Ďakujem pekne, pani spravodajkyňa. Otváram rozpravu. Mám písomnú prihlášku od pána poslanca Hlinu. Potom dám možnosť prihlásiť sa ústne. Nech sa páči, pán poslanec.
Grendel, Gábor, podpredseda NR SR (2020-04-28):
Ďakujem pekne, pán poslanec. A budeme pokračovať vystúpením ďalšieho prihláseného do rozpravy pána poslanca Rašiho, ktorého nevidím v sále, takže stráca poradie. A ďalší v poradí je pán poslanec Kremský. (Pokračovanie rokovania o programovom vyhlásení vlády Slovenskej republiky , tlač 68.)
Blanár, Juraj, podpredseda NR SR (2021-05-05):
Pani poslankyňa Jana Vaľová, nech sa páči.
Galek, Karol, poslanec NR SR (2016-10-14):
Jozef, dotknem sa iba jednej časti tvojho vystúpenia, keďže mám s tým osobnú skúsenosť. Hovoril si o lesných škôlkach. Naše obidve deti chodili do lesnej škôlky. Keď sme pre ne poobede prišli, tak priznám sa, mal som niekedy problém zistiť, ktoré dieťa je moje, lebo boli od blata od päty až po hlavu. Doma sme, práčka sa nezastavila. A musím povedať, bolo to niečo úžasné. Tie deti boli stále vonku, za ten čas neskutočne, ale neskutočne motoricky, intelektuálne narástli, stále sa hýbali, učili sa v prírode. Bolo to fantastické. A my to chceme teraz zakázať, obmedziť, zregulovať, zaviesť nejaké normy. Myslime, preboha, v prvom rade pri prijímaní takýchto zákonov na dieťa! Ďakujem.
Érsek, Árpád, minister dopravy a výstavby SR (2018-10-16):
Ďakujem za slovo. Vážený pán predseda, ospravedlňujem sa za krátke meškanie. Vážený pán predseda Národnej rady Slovenskej republiky, vážené pani poslankyne, poslanci, dovoľte mi, aby som uviedol vládny návrh zákona, ktorým sa mení a dopĺňa zákon č. 56... (Ruch v sále a prerušenie vystúpenia predsedajúcim.)
Dostál, Ondrej, poslanec NR SR (2017-03-22):
(Povedané súbežne s predsedajúcim.) ... pán predseda Danko, pán predseda Danko porušil rokovací poriadok. (Potlesk.)
Šefčík, Marek, poslanec NR SR (2020-10-20):
Pán predsedajúci, dajte, prosím, hlasovať o siedmom bode pozmeňovacieho návrhu pani poslankyne Cigánikovej.
Suja, Miroslav, poslanec NR SR (2021-06-17):
Ďakujem za slovo, pán predsedajúci. Áno, ja mám takisto, hovorím, ako povedal kolega, je tam viacero vecí vynechaných. Ja si myslím, že skorej pán poslanec Vetrák odišiel, že toto si budeme musieť zopakovať zajtra. Som rád, že ste na to poukázal, pán predsedajúci. Ja som sa len chcel spýtať, ten článok I bod 33 analýza politického rizika, akého? Buď som to nepostrehol, alebo sa to tam zlialo. By som to chcel vedieť konkrétne. Recitál 20, tam je množné číslo alebo jednotné číslo? Tým dodávateľom, či sa týka jedného alebo druhého. Teraz Úniou a tretích krajín, to už som si zabudol poznačiť, ktoré to je číslo. Myslíte tretích krajín ako v rámci celého sveta alebo tretích krajín mimo, ako v rámci Európy, ale mimo Európskej únie? To by som chcel vedieť. A ten článok 38 § 1, to som si už nestihol poznačiť. Ja neviem, ja si to zajtra rád vypočujem. Ja s tým nemám problém.
Bugár, Béla, podpredseda NR SR (2018-05-10):
Ďakujem pekne. Teraz dávam slovo spravodajcovi z navrhnutého gestorského výboru pánovi poslancovi Gogovi a žiadam ho, samozrejme, aby k obidvom podal spravodajskú informáciu.
T. Cabaj, podpredseda NR SR: (2009-10-15):
Ako prvý vystúpi s faktickou Peter Miššík.
Hort, Milan, podpredseda NR SR (2011-07-11):
Pani poslankyňa Laššáková.
P. Paška, predseda NR SR: (2007-10-25):
(Hlasovanie.) 146 prítomných, všetci boli za. Bod 3 z návrhu pána poslanca Urbániho sme schválili. Ďalej.
P. Paška, predseda NR SR: (2009-04-17):
(Hlasovanie.) 137 prítomných, 62 za, 60 proti, 15 sa zdržalo. Ani tento návrh sme nepostúpili do druhého čítania. Odhlasovali sme prerokované body. Dámy a páni, chcem vás ešte požiadať o súhlas pri niektorých zmenách, ktoré chcem navrhnúť. Pán guvernér Národnej banky ma požiadal, aby mohol predniesť Správu o výsledku hospodárenia Národnej banky za rok 2008 v utorok budúci týždeň. Navrhujem ako prvý bod o 9.00 hod. Je všeobecný súhlas? (Súhlasná reakcia pléna.) Ďakujem pekne. Takisto pán predseda Najvyššieho kontrolného úradu ma požiadal, aby mohol predniesť Správu o výsledkoch kontrolnej činnosti NKÚ za rok 2008 v utorok. Navrhujem, aby to bol bod číslo dva po správe guvernéra Národnej banky. Je všeobecný súhlas? (Súhlasná reakcia pléna.) Ďakujem pekne. Vzhľadom na to, že v utorok minister obrany pozval pri príležitosti výročia vstupu do NATO aj poslancov členov osobitných výborov, chcem požiadať o súhlas, aby sme v utorok nehlasovali o 11.00 hod., ale až o 17.00 hod., aby sa tí páni poslanci a pani poslankyne, ktorí chcú prijať pozvanie ministra obrany, mohli tohto podujatia na ministerstve obrany zúčastniť. Je všeobecný súhlas? (Súhlasná reakcia pléna.) Ďakujem pekne. A posledný návrh je, aby sme tajné hlasovanie, tak ako ich máme zaradené v programe, vykonali budúci týždeň v stredu hneď po hlasovaní o 17.00 hodine. Je súhlas? (Súhlasná reakcia pléna.) Ďakujem vám pekne. Takže krátka prestávka do 11.20 hod. a budeme pokračovať v prerokovávaní bodov programu schôdze. (Prestávka.) (Po prestávke.)
Bugár, Béla, podpredseda NR SR (2011-09-13):
Pán podpredseda Fico bude reagovať na faktické, nech sa páči.
Grendel, Gábor, podpredseda NR SR (2021-12-07):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto z kolegov prihlásiť do rozpravy ústne. Nikto. Vyhlasujem rozpravu za skončenú. Chce zaujať záverečné slovo pán navrhovateľ? Nie. Pán spravodajca? Môžete oznámiť termín hlasovania, nech sa páči.
Taraba, Tomáš, poslanec NR SR (2020-04-07):
Ďakujem za pozvánky, ako keby tu sedeli predstavitelia bánk. Dve veci. Po prvé. Tak ospravedlňujem sa, ak som omylom povedal, že sa navýšia úroky. Nie, úroky, samozrejme, sa nenavýšia, predĺži sa čistá doba, ktorú sa berie úver. To znamená, že áno, prídu si tam za dobu, kedy to odkladajú, banky si prídu o dodatočné úroky, ktoré jednoducho celkovo, keď to prirátate k tej istine, tak ten úver zvýšia. To je úplne jednoduché. To, čo som ja hovoril, je, že keď ste teda takíto že úplne detailní voči slovenským spotrebiteľom, tak potom prečo sme takí benevolentní, ak 500 mil. každý mesiac (ruch v sále a zaznievanie gongu) idete prehnať cez slovenské banky, za kto..., za úvery, ktoré ručí Slovenská republika. Slovenská republika. Oni to tam nemajú absolútne žiadne riziko, slovenské banky, oni to len zadministrujú, vyplatia úvery, za ktoré ručí Slovenská republika. To znamená, prečo majú banky potom nemať byť dodatočne zdanené, a na tieto úroky, kde si prídu k svojmu. A čo sa týka toho, že áno, keď niekto dlží 100 euro, bude mať zápis v registri, ale ja práve chcem, aby ste umožnili ľuďom, ktorí 29. 2. tých 100 euro proste nedoplatok mali, tak aby mali možnosť povedzme teraz dodatočne si do 29. 2. tých 100 euro tam uhradiť, aby sa jednoducho stali, aby mohli čerpať odklad tohoto úveru, pretože dnes podľa tohoto návrhu tá, tá možnosť tam nie je. Ďakujem pekne.
Kéry, Marián, poslanec NR SR (2019-10-28):
Pán poslanec, hneď na úvod, ja som rád, že tu máme parlamentnú demokraciu. Netreba jej dávať žiadne prívlastky a už vôbec nie „liberálna“. Čo sa týka, ešte raz, nášho návrhu zákona, primárne hovorí o tom, že kolónka zamestnanie sa zneužíva na kandidátnych listinách, tým pádom aj na hlasovacom lístku. Viackrát som to zdôraznil, že to skonštatovala aj Komisia pre voľby a kontrolu financovania politických strán. Nechápem, prečo ani v takejto jasnej veci nedokážete priznať, že je tu naozaj potrebná táto zmena. Navyše účinnosť je od 1. mája 2020. Druhá vec, s ktorou prichádzam ja aj s mojimi kolegami, je, že termín nezávislý kandidát sa nahradí slovným spojením kandidát bez politickej príslušnosti. Opäť termín účinnosti je až 1. máj 2020. Jediná vec, ktorá sa bude týkať týchto nadchádzajúcich volieb do Národnej rady Slovenskej republiky, je 50-dňové moratórium na predvolebné prieskumy a ich zverejňovanie. To je jediné. Vy máte teda filozofiu o tom, aj s kolegami, že je tu obmedzená, obmedzené informácie. My na druhej strane tvrdíme, že informácie je jedna vec a druhá vec sú dezinformácie a manipulácia. Sme svedkami toho, že v mnohých prípadoch sa jasne dezinformuje verejnosť a manipuluje sa ňou. Tak preto to moratórium 50 dní.
Bugár, Béla, podpredseda NR SR (2019-10-16):
Prezentujme sa a hlasujme. (Hlasovanie.) Prítomných 141, za 115, proti 1, zdržalo sa 25 poslancov. Konštatujem, že tento návrh zákona sme schválili. Budeme pokračovať v druhom čítaní o vládnom návrhu zákona, ktorým sa mení a dopĺňa zákon č. 281/2015 Z. z. o štátnej službe profesionálnych vojakov, tlač 1617. Pán poslanec Baška, ako spravodajca máte slovo. (Hlasovanie o vládnom návrhu zákona, ktorým sa mení a dopĺňa zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov a ktorým sa menia niektoré zákony , tlač 1617.)
Pleštinská, Zita, poslankyňa NR SR (2022-03-30):
Ďakujem, pán predsedajúci. Pán minister, ako si vo svojom príhovore povedal, vládna koalícia dostala do vienka pandémiu. Ešte sme sa z nej ani nespamätali a prišiel ešte horší úder – vojna na Ukrajine a s ňou spojená utečenecká kríza. Zvládnuť túto situáciu, ktorú sme si ani vo sne nevedeli predstaviť, že ju zažijeme, je snáď nad ľudské sily. Napriek tomu eurokomisár pre humanitárnu pomoc a krízové riadenie Janez Lenarčič, ktorý bol na hranici, vyzdvihol Slovensko spomedzi nárazových krajín za najlepšie zabezpečenú starostlivosť o vojnových utečencov. Pri takejto ťažkej a nárazovej kríze musíme držať všetci za jeden povraz. Veľká vďaka patrí dobrovoľníkom, mimovládkam, polície, polícii, hasičom, vojakom a samosprávam. Je preto pre mňa nepochopiteľné, že opozícia v tejto ťažkej situácii zvoláva schôdzu na odvolanie ministra rezortu, ktorý je snáď v tejto situácii najviac skúšaným. Skôr by som si vedela predstaviť pomocnú ruku, aby sme spolu ustáli túto zložitú situáciu.
Jurinová, Erika, podpredsedníčka NR SR (2013-03-22):
Ďalší teda nasleduje, ďalší rečník je pán poslanec Ján Mičovský. Nech sa páči.
Aštaryová, Zuzana, poslankyňa NR SR (2011-12-21):
O zákone ako celku v pôvodnom znení.
Figeľ, Ján, podpredseda NR SR (2016-02-11):
Ďakujem pekne. Ďakujem Paľovi Zajacovi za jeho svedectvo z Prešova, ktoré je asi takým najvýraznejším miestom poukazujúcim na zúfalý pokus zdravotných sestier poukázať na stav, v ktorom zdravotníctvo je, pretože výpovede tých sestier tam sú, samozrejme, oproti mocenskej mašinérii už či inštitúcii, o ktorej je reč, alebo celému štátu so stranou, ktorá neberie ohľad na ne a dokonca ich zastrašuje a obviňuje, pravdivé. Vy máte moc, ale ony majú pravdu. Tieto slová sú paralelou slov Silva Krčméryho. A my potrebujeme moc, ktorá slúži pravde, štyri roky, je tu stav, ktorý je tu neprijateľný. Predtým tu bola jedna ministerka, nechcem spomínať jej meno, teraz je tu minister, ktorý nie je v sále. Kto spolitizoval danú situáciu? Kto presadil ten zákon bez konzultácií a súhlasu tých, ktorých sa týka, najprv tým, že nič nerobil, dokonca to zablokoval a nekorigoval po rozhodnutí na Ústavnom súde a teraz presadil napriek nesúhlasu sestier, dokonca aj prezidenta republiky? Tú situáciu nespolitizovali ani tie sestry, ani médiá, ani opozícia, ale arogantná moc a teraz máme dôsledok toho. (Potlesk.) Ja som v prešovskej nemocnici bol. Minulého roku tam na to doplatila moja sestra, ale to len preto hovorím, že mi na tej situácii záleží aj osobne, nie je to politika. Sú tam pokazené vzťahy. Ten rozvrat, ktorý ste takto dopustili alebo spôsobili, páni, sa dlho bude dávať do poriadku. Ale treba to dať do poriadku, lebo na zdravotníctve a na školstve záleží. Chcem povedať, že krajina potrebuje odvahu a statočnosť aj zdravotných sestier, aj učiteľov, aj biskupov, aj politikov a predovšetkým občanov. A vtedy sa otvorí tá perspektíva. (Potlesk.)
K. Sárközy, poslankyňa: (2002-03-20):
I. Presperín, podpredseda NR SR: Hlasujeme o tomto návrhu, ktorý predniesla pani poslankyňa. Ide o pridelenie výborom, gestorskému výboru a určenie lehoty prerokovania všetkým výborom. Hlasujte, prosím. (Hlasovanie.) 89 prítomných, 87 za, 1 proti, 1 zdržal sa, všetci hlasovali. Konštatujem, že Národná rada pridelila návrh zákona výborom, určila gestorský výbor a lehotu výborom na prerokovanie návrhu zákona v druhom čítaní. Ďakujem pekne. Vrátime sa k tlači 1353, to znamená k vládnemu návrhu zákona o rodičovskom príspevku . Prosím, pani poslankyňa, kde ste boli spoločnou spravodajkyňou, aby ste predložili prvé hlasovanie o tomto návrhu zákona.
Grausová, Natália, poslankyňa NR SR (2019-06-28):
Pán predsedajúci, vážený prítomný poslanec (povedané so smiechom), pán poslanec, a neviem, či sú ešte nejakí... (reakcia z pléna), dvaja, v súlade so zákonom o rokovacom poriadku som bola určená výborom Rady pre zdravotníctvo za spravodajkyňu k návrhu pána poslanca Krajčího, návrhu zákona pod tlačou č. 1543. Návrh zákona spĺňa z formálnoprávnej stránky náležitosti uvedené v rokovacom poriadku a v Legislatívnych pravidlách tvorby zákonov. Vychádzajúc z oprávnení, ktoré pre mňa ako spravodajkyňu vyplývajú, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky financovanie a rozpočet a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 6. septembra 2019 a v gestorskom výbore do 9. septembra 2019. Prosím, pán predsedajúci, otvorte všeobecnú rozpravu.
Schlosár, Rastislav, poslanec NR SR (2020-04-23):
Pán poslanec, pán poslanec Pollák, vy ste hovorili vo svojom príspevku v rozprave veľa o rozvoji cigánskej komunity, ale nejako ste opomenuli jednu takú zásadnú vec z programového vyhlásenia vlády, kde sa píše o tom, že vláda Slovenskej republiky bude aktívne podporovať férové vysporiadania právnych vzťahov k pozemkom v obciach s prítomnosťou marginalizovaných cigánskych komunít. Chcem sa spýtať, ako si to férové vysporiadanie týchto právnych vzťahov k pozemkom predstavujete, pretože v právnom štáte existuje len jedno férové a spravodlivé riešenie, ako vysporiadať právne vzťahy k pozemkom, ktoré niektorí príslušníci týchto komunít vyslovene okupujú, a to na úkor ich právoplatných majiteľov, a to okamžite zbúrať ich chatrče, ktoré si tam protiprávne postavili a vysťahovať ich. Ja iné riešenie nepoznám. Teda chcem vedieť, aké je vaše, vaša predstava toho férového vysporiadania týchto vzťahov. Ďakujem pekne.
Danko, Andrej, predseda NR SR (2017-05-09):
Pani poslankyňa...
Mičovský, Ján, poslanec NR SR (2012-11-06):
Ďakujem za slovo. Rozhodol som sa, že neobohatím teoretické poznatky k tejto téme, ale poviem miesto toho radšej jeden konkrétny príklad. Dostanete podnet, že v nejakej organizácii je niečo veľmi, veľmi zlé. Alebo vypadá to tak, že by to mohlo byť veľmi, veľmi zlé. Na svojom výbore prednesiete návrh na poslanecký prieskum, keďže nemáte väčšinu, návrh neprejde. Nevadí, cítite svoju povinnosť, pokračujete ďalej a skupina poslancov, ktorá síce nedostala štatút poslaneckého prieskumu, zájde do tej organizácie, respektíve navrhne, aby tam mohla prísť a niektoré veci, ktoré ozaj sú hodné preskúmania, preskúmala. Predstaviteľ tejto organizácie zareaguje celkom primerane, pretože poslanec predsa len požíva formálne, a dúfam, že teda aj skutočne, vysoký štatút ako človek, ako ľudia, ktorí majú možnosť ozaj veľa vecí zistiť a hlavne vyriešiť, a povie, ale, samozrejme, páni poslanci, čakám vás, všetko je v poriadku. A vzápätí, možno o deň, prichádza iná informácia od toho istého šéfa, ale ja som sa dozvedel, že vy nie ste poslanecký prieskum. Prepáčte, ale ja s vami nemôžem sa stretnúť. Je to skúsenosť z posledných dní, ktorá mňa zarazila, a ja nechcem tvrdiť, že je to vyslovene to najpodstatnejšie k tejto téme, len si myslím, že nie je v záujme nejakých koalično-opozičných bojov, ale v záujme toho, aby sme mohli ozaj napĺňať svoju funkciu tak, ako ju máme. Rozšírenie všetkých tých nástrojov, ktoré tu boli spomínané, o individuálny poslanecký prieskum nie je nástrojom proti opozícii, proti koalícii, ani nástrojom nejakého politikárčenia, ale nástrojom lepšieho a účelnejšieho vykonávania toho, načo sme tu. Ďakujem pekne.
Bašistová, Alena, poslankyňa NR SR (2017-04-07):
Ja sa ospravedlňujem, už sme asi unavení všetci. Ja ďakujem veľmi pekne za, za pripomienky. Asi budem reagovať rovno na pani kolegyňu. Je tu aj pán minister, nebudem sa vyjadrovať zaňho. Tak ako tu už bolo spomenuté, tak akreditačná komisia je poradný orgán, ktorý, ktorým on teda sa môže riadiť, ale nemusí. Existujú v zásade také dva uhly pohľadu. Jeden je, že kým platí prezumpcia neviny a neprejdú všetky vyšetrenia, tak sa má čakať na výsledky. Druhý, tak ako ste povedali, aj keď je akékoľvek malé podozrenie, tak sa majú urobiť opatrenia, ktoré navrhujete. Môj osobný názor som vyjadrila aj vo svojom príspevku a ťažko povedať, naozaj tých informácii padlo naozaj veľmi veľa. Ja sa tiež snažím už dlhodobo zorientovať v tom, čo je pravda a čo nie. A naozaj sa snažím čo najobjektívnejšie... (Prerušenie vystúpenia časomerom.)
Viskupič, Jozef, poslanec NR SR (2017-10-13):
Veľmi dobre, kolega Heger, oba dva body sú veľmi dôležité. Aj ten bod, keďže sme niekedy a nemyslím si, že keby som spomenul slovo často, že budem ďaleko od pravdy, často sme svedkami toho, že prichádza, a pri tomto spôsobe jednania výborov prichádza lobista s taškou, odovzdá poslancovi návrh zákona, ale poslanec sa skrýva, nejde s ním do pléna parlamentu, kde musí požiadať 15 kolegov, aby mu to podpísali, ale ide na to cez výbor. Vo výbore nepotrebuje 15 podpisov, vo výbore to predloží tak, ako dostal sám za seba, ak tam nie sú médiá, tak o tom predložení nie je záznam. Dokonca nájdeme, akým spôsobom argumentoval a prečo, nájdeme veľmi ťažko. Máme len formalizovanú dôvodovú správu, niekedy jednovetovú. A potom sa dozvieme, že na výbore sa teda našla väčšina. Kto ako hlasoval, v zápisnici nemusí byť. A takto umožňujeme obrovský otvorený priestor, ako sa môže nad verejný záujem povýšiť záujem nejakej skupiny alebo jednotlivca a namiesto toho, aby verejný záujem v legislatíve vyhrával, vyhrá ten skupinový alebo jednotlivý. Ak to je skupinový záujem oligarchie, tak aj také prípady sme tu mali a niekedy sa dokáže cez výbor zmeniť aj celý pôvodný návrh zákona. A toto by malo byť jednoducho zaznamenané. A druhý bod, rovnako podčiarkujem a podpisujem, že záznam, ktorý v 21. storočí jednoducho má byť bežnou výbavou rokovania pléna, ale aj výboru... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2018-05-25):
Registrujem, pán navrhovateľ. Ja teraz dávam slovo spravodajkyni, ktorú určil navrhnutý gestorský výbor pre sociálne veci, pani poslankyni Gaborčákovej. Alebo pani poslankyni Shahzad. Stihli ste to? Nech sa páči.
Šebej, František, poslanec NR SR (2012-09-27):
Ďakujem pekne, pani podpredsedníčka. Dámy a páni, v rozprave zaznel jediný pozmeňovací návrh z dielne kolegu Jozefa Mikloška, ktorý chce, aby sme v ods. a) v prvej vete vypustili text „neboli slobodné a spravodlivé“. Ja k tomu ako predseda zahraničného výboru mám len taký komentár, že ak by sme tento návrh schválili, celé naše vyhlásenie stratí fundamentálny zmysel, stalo by sa úplne zbytočným.
Laššáková, Jana, podpredsedníčka NR SR (2015-02-05):
S reakciou, pán poslanec Mikloško, nech sa páči.
Šimečka, Michal, podpredseda NR SR (2023-12-18):
Ďakujem. Pani poslankyňa Kosová s reakciou na faktické.
Kollár, Boris, predseda NR SR (2022-09-21):
Prosím, prezentujme a hlasujeme. (Hlasovanie.) Prítomných 145 poslancov, za 98, proti 11, zdržalo sa 36. Konštatujem, že tento návrh sme schválili. Nasleduje hlasovanie v prvom čítaní o návrhu poslancov Svrčeka, Hatrákovej a Vetráka na vydanie zákona, ktorým sa mení a dopĺňa zákon č. 475/2005 Z. z. o výkone trestu odňatia slobody, tlač 1128, bod 29 schváleného programu. Dávam slovo spravodajkyni, ktorú určil navrhnutý gestorský ústavnoprávny výbor, poslankyni Petre Hajšelovej, aby hlasovanie uviedla. (Hlasovanie o návrhu poslancov Národnej rady Slovenskej republiky Miloša Svrčeka, Kataríny Hatrákovej a Milana Vetráka na vydanie zákona, ktorým sa mení a dopĺňa zákon č. 475/2005 Z. z. o výkone trestu odňatia slobody a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 221/2006 Z. z. o výkone väzby v znení neskorších predpisov , tlač 1128.)
Pellegrini, Peter, predseda NR SR (2023-12-14):
Pán poslanec, ono to už tak je, takže kľudne môžte ten procedurálny návrh sem priniesť, nie sme uznášaniaschopní, takže aj tak nemôžme o takomto návrhu dať hlasovať, ale takýto režim bez ohľadu na to, ako bude prebiehať rokovanie Národnej rady, tak kuchyňa bude vždy zatvorená už o siedmej večer, nie o ôsmej, ako vy navrhujete, takže...
Čekovský, Kristián, poslanec NR SR (2020-07-23):
Pán Pellegrini, na čo sa tu hráte? Vašu politickú kariéru ste začínali tak ako každý správny smerák, špinavou robotou v prospech oligarchov, nosili ste do parlamentu zákony, ktoré ušilo bizniskrídlo SMER-u, napríklad v oblasti cestnej premávky a vyvlastňovacieho zákona alebo ste chceli stavať ropovod cez Žitný ostrov, o dobabranej informatizácii snáď neskôr si povieme. A keď pre premiérovu komunikáciu na jeho vlastnom Facebooku hovoríte o zahraničnopolitických škodách, prepáčte za výraz, ale ustreľuje mi dekel. Ako by bola strana SMER a dnes jej ľavá noha s názvom HLAS plná diplomatov. Dovoľte, prosím, aby som vám pripomenul, čo hovorí Ján Počiatek na nahrávke s Dobroslavom Trnkom, ako nás zastupovali vaši velikáni slovenskej politiky na európskej pôde, citujem Jána Počiatka a pokúsim sa to cenzurovať, ale celú verziu nájdete na spomínanom videu v 37. minúte: „Musel som tam ísť v pondelok. Skončili sme asi o desiatej večer a celá partička, že čo budeme robiť? Že ideme tu niekde do baru len tak na krátko. Jasné. O štvrtej ráno sme tam hľadali nejakú kebabovú uličku, do“, píp, „a žrali sme tak kebaby niekde v“, píp, „neviem, kde sme to tam boli naje“, tri bodky. A tak ďalej. „A ráno o devátej, no choď, do pi,“ tri bodky, „si tam sadnúť. Žáhu som mal, neviem, čo sme tam zežrali všetko najeb“, tri bodky, „úplne ko“, tri bodky, „vieš dobre, že jeden oblek, sa ti nechce veľká kabela niesť do lietadla, len tak inú košeľu, oblek smrdel,  do“, píp, „celý zaje“, tri bodky, „no zle mi bolo, grgalo sa mi.“ Potom ešte niekoľko minút osočoval našich politických partnerov zo zahraničia, napríklad z Českej republiky. Ak tam bolo príliš veľa výpadkov slov, ospravedlňujem sa, ale to bol citát vášho bývalého ministra financií, ktorý nás takto zastupoval v Bruseli, takto chodili exministri na EKOFIN, nechcem vedieť, čo tam robil napríklad pán Kaliňák. Takže neviem... (Prerušenie vystúpenia časomerom. Potlesk.)
Grendel, Gábor, podpredseda NR SR (2022-02-03):
S reakciou na faktické poznámky pán poslanec Milan Mazurek.
Laššáková, Jana, podpredsedníčka NR SR (2012-09-18):
Pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som dostala písomnú prihlášku pána poslanca Martina Chrena, ale keďže do rozpravy ste sa prihlásili vy, pán spravodajca, nech sa páči, máte slovo.
Pellegrini, Peter, predseda NR SR (2024-02-27):
Prezentujme sa a hlasujme. (Hlasovanie.) Prítomných 142 poslancov, za 27, proti 44, zdržalo sa 70, nehlasoval 1. Tento návrh sme neschválili . Poprosím pani poslankyňu Škopovú, aby uviedla hlasovanie o bode 79 programu. Je to prvé čítanie o vládnom, o návrhu poslancov Viskupiča, Ledeckého a Marcinkovej na vydanie zákona, ktorým sa mení a dopĺňa Zákonník práce, tlač 172. Nech sa páči, pani poslankyňa. (Hlasovanie v prvom čítaní o návrhu poslancov Národnej rady Slovenskej republiky Mariána Viskupiča, Vladimíra Ledeckého a Vladimíry Marcinkovej na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony , tlač 172.)
Hrnčiar, Andrej, podpredseda NR SR (2017-06-14):
Ďakujem. Dávam slovo spravodajcovi, ktorého určil navrhnutý gestorský výbor pre ľudské práva a národnostné menšiny, poslancovi Augustínovi Hambálkovi.
Grendel, Gábor, podpredseda NR SR (2023-06-27):
Na vaše vystúpenie bude reagovať s faktickou poznámkou pán poslanec Svrček a pán poslanec Oravec. Končím možnosť prihlásiť sa s ďalšími faktickými poznámkami. Pán poslanec Svrček, nech sa páči.
Lipšic, Daniel, poslanec NR SR (2013-05-30):
Ďakujem veľmi pekne. Ja len pomerne stručne, sa potom samozrejme že vyjadrím k tomu, čo hovoril pán spravodajca v rozprave. Všetky subtarify sú premrštené a nenabaľuje sa to len kvôli obnoviteľným zdrojom energie, ale napríklad aj štátny SEPS posledný rok mal zisk skoro 80 miliónov eur. Pritom drôty, vedenia, trafostanice máme rovnako ako v iných krajinách. Nie je najmenší dôvod, aby distribučné poplatky boli vyššie, ako je priemer, priemer EÚ. To, že je regulácia na Slovensku nejasná a nečitateľná, prípadne neodôvodnená, tvrdí aj Európska únia. Teraz môžeme robiť aj energetické sympózium, ale to nie je úlohou Národnej rady podľa mňa, našou úlohou nie je nahrádzať ÚRSO. To ich rovno môžeme zrušiť. Ak nevedia znížiť poplatky za distribúciu spôsobom, ktorý je adekvátny, tak nech odstúpi ich šéf pán Holjenčík. Neriešme tu úplne tak mikromanažmentovo nejaké detaily, platíme si tu predražený ÚRSO, keď to nevedia urobiť, tak nech v princípe odídu. Ale referencovanie cien podľa priemeru EÚ nie je nevykonateľné, je vykonateľné. Máme to pri liekoch a funguje to. Povedať, že niečo, čo funguje ‒ a dobre to funguje ‒ pri liekoch, nemôže, lebo systém je rovnaký, systém, princíp je rovnaký, nebude fungovať u elektriny, lebo, ako hovorí pán spravodajca, keby to urobili všetky krajiny EÚ, ale jednak to neurobia, tak to neriešme za iných, ten systém funguje, funguje dobre a je použiteľný aj pre tento účel.
Blanár, Juraj, podpredseda NR SR (2023-03-28):
Pán poslanec Cseh.
P. Paška, predseda NR SR: (2009-09-08):
(Hlasovanie.) 139 prítomných, 94 za, 25 proti, 17 sa zdržalo, 3 nehlasovali. Tento návrh sme schválili.
Paška, Pavol, predseda NR SR (2013-11-28):
Hlasujeme. (Hlasovanie.) 140 prítomných, 81 za, 1 proti, 58 sa zdržalo. Body sme schválili.
Ďuriš Nicholsonová, Lucia, podpredsedníčka NR SR (2018-05-24):
S reakciou pán poslanec Matovič.
Pellegrini, Peter, predseda NR SR (2016-02-11):
Ďakujem veľmi pekne. Na vaše vystúpenie, pán minister, sa hlási 13 poslancov s faktickými poznámkami, pán poslanec Abrhan je posledný prihlásený s faktickou. Končím možnosť prihlásiť sa s faktickými. Ako prvý pán poslanec Vašečka, nech sa páči, s faktickou.
Herák, Ján, poslanec NR SR (2020-12-17):
Ďakujem pekne, pán predsedajúci. Pán poslanec Blaha, čiže poďme postupne. Pozerajte sa na mňa, pán Blaha! Volám sa Ján Herák, keby ste... (Výkrik poslankyne z pléna: „Hej!!!“ )
Kamenický, Ladislav, poslanec NR SR (2018-11-28):
Ďakujem pekne. Ja si uvedomujem, že to je odborná debata, ktorá tu bude, predpokladám, pokračovať. Čo sa týka tých 55 mil., tak ako spomenul už aj pán poslanec Suchánek, v rozpočte bola zarátaná rezerva práve na takéto účely vo výške 50 mil. a 5 mil. sa berie ešte z ostatných rezerv. Je to nejaký nekompromisný návrh, ktorý navrhol minister financií, a prebrali sme ho práve na tom stretnutí, o ktorom som hovoril. Mne je jasné, že je to dôležité, či ten celkový objem peňazí bude stačiť na to, aby sa pokryla zdravotná starostlivosť na Slovensku. Poviem slová, ktoré použil aj pán minister, budeme, samozrejme, pozorne sledovať ten vývoj a uvidíme. My, samozrejme, očakávame aj nejaké zvyšovanie efektívnosti celého systému a uvidíme, teda, akým spôsobom sa to bude celé vyvíjať, a bude sa to určite riešiť. Ďakujem pekne.
Susko, Boris, poslanec NR SR (2014-12-12):
Ďakujem pekne za slovo, pani predsedajúca. Pán predseda výboru, hovorili ste o tom, že nie je pravdou, že banky vedeli splniť tieto podmienky, pretože tie podmienky boli šité na používanie palivových kariet a nie kreditných kariet. No ja si dovolím zacitovať len krátky úryvok z dnešnej tlačovej správy Tlačovej agentúry Slovenskej republiky, ktorá uvádza, že „UniCredite Bank potvrdila, že banka pôvodne uvažovala o účasti v tomto tendri a bola schopná splniť kvalifikačné kritériá, ale po dôkladnej analýze a vyhodnotení vzhľadom na rozsah celého projektu sa rozhodli nezúčastniť sa.“ Takže nie je pravdou, že by nevedeli splniť tie podmienky, ale z nejakého dôvodu sa zúčastniť tejto súťaže nechceli. A pokiaľ hovoríte o hospodárnom nakladaní s verejnými financiami, no, žiaľ, musím povedať, boli ste štátnym tajomníkom ministerstva dopravy, keď na čele ministerstva bol váš predseda Ján Figeľ, a za vášho pôsobenia boli obrovské kauzy, napríklad jedna na letisku. Na letisku, kde letisko zobralo zábezpeku vo výške 6,5 mil. eur, ktorú minulo. Dodnes tie peniaze nie sú na účte. Ako hovoril pán predseda Figeľ, treba podať trestné stíhanie, ak o niečom viete. No, ja v tomto prípade viem, že v tejto veci bolo už nielen vznesené, teda nielen trestné oznámenie podané, ale začaté stíhanie vo veci obzvlášť závažného zločinu porušenia povinnosti pri správe cudzieho majetku, pretože tie peniaze síce mali byť vyplatené až v budúcom roku, resp. v roku 2017 naspäť staviteľovi terminálu nového, ale mali byť alokované na zvláštnom účte. A tie peniaze na tom účte nie sú, sú minuté. Ako je to možné? Kto podľa vás za toto má niesť politickú zodpovednosť? Keď teraz za to, že všetko je v súlade so zákonom, vy... (Prerušenie vystúpenia časomerom.)
Hrnčiar, Andrej, podpredseda NR SR (2016-12-07):
Vážené panie poslankyne, vážení poslanci, otváram desiaty rokovací deň 11. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Miroslav Beblavý, Martin Fedor, Natália Grausová, Augustín Hanbálek, Maroš Kondrót, Jana Laššáková. Na zahraničnej pracovnej ceste je poslanec Martin Poliačik. Pokračujeme v prerušenej rozprave v druhom čítaní o návrhu poslancov Gála, Antala, Vörösa na vydanie zákona, ktorým sa mení a dopĺňa zákon č. 447/20015 Z. z. o miestnom poplatku za rozvoj (tlač 271). Navrhovateľ je na svojom mieste, ide aj spravodajca, takže s faktickými poznámkami sú na včerajšie vystúpenie poslanca Petra Antala prihlásení poslanci Miroslav Ivan a Eduard Heger. Pán poslanec Ivan tu nie je, pán poslanec Heger tu nie je. Ďalší v rozprave vystúpi pán poslanec Heger. Nie je tu, stráca poradie. Pani poslankyňa Kaščáková. Nie je tu, stráca poradie. Ivan. Nie je tu, stráca poradie, takže vyhlasujem všeobecnú rozpravu za skončenú. Pýtam sa, či chce stanovisko zaujať navrhovateľ. (Reakcia z pléna.) Spravodajca? (Pokračovanie rokovania o návrhu poslancov Národnej rady Slovenskej republiky Gábora Gála, Petra Antala a Pétra Vörösa na vydanie zákona, ktorým sa mení a dopĺňa zákon č. 447/2015 Z. z. o miestnom poplatku za rozvoj a o zmene a doplnení niektorých zákonov , tlač 271.)
Kučerová, Viera, poslankyňa NR SR (2013-03-19):
Ďakujem. Pán predseda, prosím, dajte hlasovať o tom, že Národná rada prideľuje predložený návrh zákona na prerokovanie ústavnoprávnemu výboru, výboru pre obranu a bezpečnosť a výboru pre ľudské práva a národnostné menšiny. Ďalej, že za gestorský výbor určuje ústavnoprávny výbor s tým, že výbor predmetný návrh zákona prerokuje v druhom čítaní do 30 dní a gestorský výbor do 32 dní od prerokovania návrhu zákona v prvom čítaní. Prosím, dajte hlasovať.
Laššáková, Jana, podpredsedníčka NR SR (2014-07-09):
Pán poslanec Csicsai, nech sa páči.
Laššáková, Jana, podpredsedníčka NR SR (2015-07-01):
V súlade s rokovacím poriadkom požiadal o slovo navrhovateľ. Nech sa páči, pán minister.